== Middelalder og renæssance ==
[[Fil:StampThule1935Michel3.jpg|right|thumb|Et [[grønland]]sk [[frimærke]] fra 1936 med påskriften ''Thule''.]]
[[Dicuil]], i det geografiske værk ''Liber de mensura orbis terrae'', gengiver information fra irske [[munk]]es ophold i Thule i perioden februar til august 795: Ved sommersolhverv lå solen om aftenen lige under [[horisont (geografi)|horisonten]], således at der var lyst døgnet rundt, og man kunne derfor gøre hvad man ville, så som at pille [[lus]] af sit tøj. Dicuil mener, at det modsatte måtte være tilfældet ved vintersolhverv, altså at der i en periode ville være mørkt døgnet rundt. Munkene sejlede omkring Thule og en dagsrejse mod nord nåede de det frosne hav.<ref>Kish 1978, s. 171</ref>
Kartografi